Også forfatterskapet etter 1951 ble godt mottatt av kritikerne, og Ambler mottok flere internasjonale priser. Blant annet fikk han to ganger britiske Crime Writers Associations Gold Dagger for årets beste kriminalroman utgitt på engelsk. Han ble også den første som mottok denne organisasjonens Cartier Diamond Dagger for et livslangt forfatterskap av særlig høy kvalitet. I 1981 ble han tildelt Order of the British Empire.